《古兴》
唐代·李嘉祐

十五小家女，双鬟人不如。蛾眉暂一见，可直千金馀。

自从得向蓬莱里，出入金舆乘玉趾。梧桐树上春鸦鸣，

晓伴君王犹未起。莫道君恩长不休，婕妤团扇苦悲秋。

君看魏帝邺都里，惟有铜台漳水流。

作者简介：李嘉祐，字从一，生卒年俱不可考，赵州（今河北省赵县）人。天宝七年（748）进士，授秘书正字。